Niyaz

Niyaz (bi farisî: نياز, Niyaz) komeke sêmendî (trîo) ya muzîkî ya îranî û emerîkî ye. Ev kom li sala 2005an de ji aliyê DJ û bernamesaz û çêker û remîksvan Carmen Rizzo û vokalîst û sentûrvan Azam Ali û Loga Ramin Torkian ve hatiye afirandin. Niyaz di zimanên kurdî, farisî, ûrdû û tirkî de tê wateya keser û hesret.

Muzîka trîoya Niyaz, wek muzîka mîstîk li gel xemlên modern tê tarîfkirin, tevlîheviya mîstîzma sûfîzm û trance electronicayê ye. Sêmendiya Niyaz dengên folklorî yên farisî û hindî û yên Behra Spî, helbest û stranên ku helbestên Rumî dihundirîne li gel înstrûmentên elektronîk û bernameyên rojavayî.

 Albûmên trîoya Niyaz 
Albûma wan Niyaz (albûm) ya li 2005ê hatî belavkirin tevlîheviya sûfîzma sedsala 13ê û helbestên ûrdû ye li gel "zivirîn û lêdanên hîpnotîk". Albûma wan ya 2008ê jî, Nine Heavens, ji du dîskan pêk tê. Albûma wan ya sêyem, Sumud (صمود) li bihara 2012ê hate belavkirin.

Di tîrmeha 2013an de Carmen Rizzo bi rêya Facebookê karkenariya xwe ji Niyazê îlan kir.

 Jêderkên stranan 
Çend ku wan hinek stran li gel helbestên xwe yên orîjînal hebin jî, stran û lîrîkên xwe bi giştî ji helbestvanên farisî û ûrdû distînin û stranên folklorî jî ji Îran û Efxanistan û Pakistan û welatên din yên Rojhilata Navîn û Asyaya Navendî distînin.

Di her du albûmên pêşiyê de lîrîkên wan bi giştî bi farisî û ûrdû ne ji bilî straneke tirkî di Nine Heavensê de, lê albûma wan ya sêyem Sumud gelek stranên farisî li gel du stranên tirkî û straneke erebî ya Filistînê û straneke kurdî dihundirîne.

 Dîskografî 
 Niyaz (albûm) (2005)
 Nine Heavens (albûm) (2008)
 Sumud (albûm) (2012)
 Sumud Acoustic EP (albûm) (2013)

 Girêdanên derve 
 http://www.niyazmusic.com/
 http://www.youtube.com/watch?v=xDIVoZcuYnw&list=PL80F07F18885D3258

 Mijarên têkildar 
 Azam Ali

Kategorî:Komên muzîkê
Kategorî:Komên muzîkê yên ku di 2005an de hatine avakirin